GiliGold/VAD_KnessetCorpus huggingface dataset:
יואב קיש: אי-אפשר להנחית את זה על הכנסת.
יואב קיש: אני עובר לנושא הבא.
יואב קיש: ישיבה מיוחדת לציון 68 שנים לכינון הכנסת בט"ו בשבט.
יואב קיש: יש לי בקשה של ירדנה, מזכירת הכנסת, שיש פה בקשה שוועדת הכנסת מתבקשת לאשר את בקשת יושב-ראש הכנסת, לאפשר לנשיא המדינה לשאת דברים בישיבה זו.
יואב קיש: סדר הדוברים יהיה יושב-ראש הכנסת, נשיא המדינה, ראש הממשלה ויושב-ראש האופוזיציה.
יואב קיש: בקשת יו"ר ועדת החוץ והביטחון להעברת פרק י' (תשתיות להולכה ולאחסון של נפט) מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז-2016, מוועדת החוץ והביטחון לדיון בוועדת הכספים.
יואב קיש: יש לנו בקשת יושב-ראש ועדת החוץ והביטחון להעברת פרק י' (תשתיות להולכה ולאחסון של נפט) מתוך הצעת חוק ההתייעלות הכלכלית – שזה חוק ההסדרים - מוועדת החוץ והביטחון לדיון בוועדת הכספים.
יואב קיש: זה חלק שפוצל.
יואב קיש: אני דיברתי עם חבר הכנסת אבי דיכטר.
יואב קיש: הוא ביקש ממני להעביר את זה לוועדת הכספים.
יואב קיש: בוועדת הכספים דיברתי עם חבר הכנסת גפני.
יואב קיש: גם הוא הסכים לבקשתו.
יואב קיש: לכן אני לא רואה סיבה להתנגד לעניין הזה – יש פה הסכמה בין שני ראשי הוועדות.
יואב קיש: אם לא, אני מעלה להצבעה.
יואב קיש: קביעת מועדים לשעת שאלות במושב הקרוב, לפי סעיף 50א לתקנון.
יואב קיש: הנושא האחרון על סדר-היום.
יואב קיש: יש בפניי הצעה להחלטה.
יואב קיש: לפי התקנון, יש עשרה מועדים במושב.
יואב קיש: מתוכם שניים כבר נקבעו.
יואב קיש: בעצם כבר היו – דרעי וגלעד ארדן.
יואב קיש: לכן נשארו לנו שמונה מועדים למושב הקרוב.
יואב קיש: בהתאם לסעיף 50א לתקנון הכנסת, אני מציע שהוועדה תקבע את המועדים הבאים לקיום שעת שאלות במושב הנוכחי, שחל בכ"ח תשרי התשע"ז, 30.10.16.
יואב קיש: בעצם מדובר פה בשמונה מועדים.
יואב קיש: הקרוב ביניהם הוא 9 בינואר 2017, י"ד טבת התשע"ז.
יואב קיש: העניין היה בסיכום ביני לבין חברת הכנסת מרב מיכאלי, שהגישה את כל המועדים שנמצאים פה לפניכם.
יואב קיש: לכן אני רואה כהסכמות.
יואב קיש: אין לי בעיה לקבל את היעדים האלה.
יואב קיש: לפרוטוקול – אקריא רק את התאריך הלועזי – 30.1.17, 20.2.17, 14.3.17 – זה כנס החורף.
יואב קיש: כנס הקיץ: 15.5, 5.6, 26.6 ו-17.7.17.
דוד ביטן: אני רוצה להתחיל פותח את הישיבה בנושא בהצעת חוק התקציב לשנות 2017 ו-2018, התשע"ז-2016, לפי סעיף 85 לתקנון הכנסת.
דוד ביטן: מי הגישו?
דוד ביטן: מיקי לוי, ומי עוד?
מיקי לוי: אדוני, אני מבקש, אני מדבר על הכותרת של שם התקציב.
מיקי לוי: אני מבקש שיירשם: חוק הגרביטציה הפוליטית.
בצלאל סמוטריץ': אתה לא בהסתייגויות עכשיו.
בצלאל סמוטריץ': אתה בנושא חדש.
דוד ביטן: תגיד לי, אפשר להתייחס לנושא או שאני נועל את הישיבה ודוחה לכם את הבקשה בגלל שאתם לא מתייחסים לנושא.
משה גפני: > אתה טוען נושא חדש, תגיד מה הנושא.
דוד ביטן: אתה אומר נושא חדש, טען את הנושא.
דוד ביטן: מה, אנחנו פה בהצגה של סמי וסוסו?
מיקי לוי: בכל המספרים, אדוני, אוקיי, סעיף 2 - - -
דוד ביטן: אתה לא זוכר?
דוד ביטן: היה פעם סמי וסוסו.
משה גפני: > סעיף 2.
מיקי לוי: סעיף 2(א) - - -
דוד ביטן: חברה, יש לנו לילה ארוך.
דוד ביטן: אם אתם חושבים שחצי שעה אני אחכה לכל אחד, יש לכם טעות.
מרב מיכאלי: סליחה, אנחנו כל הזמן - - -
דוד ביטן: אני מתקשר ואתם אפילו לא עונים.
מיקי לוי: סגור את הישיבה - - -
דוד ביטן: התקשרתי אליך.
דוד ביטן: אל תגיד לי לא.
דוד ביטן: לא אליך, אליו התקשרתי.
מרב מיכאלי: מסקנה, ביטן, אסור היה לשלם להם.
מרב מיכאלי: הם כבר את שלהם קיבלו, הם לא צריכים אותך כבר.
דוד ביטן: נו, תדבר.
מיקי לוי: אתה לא נותן לי.
מיקי לוי: אתה מתעסק עם אלה שלא באו.
דוד ביטן: אז אני נותן לך.
דוד ביטן: דבר, דבר
משה גפני: > בבקשה, שיהיה כבוד לחבר הכנסת מיקי לוי.
מיקי לוי: אדוני, בהצעת חוק התקציב, סעיף 2(א) - -
דוד ביטן: יש לך דקה לדבר.
מיקי לוי: - - שונו המספרים מסך 843943 ל-319811761.
מיקי לוי: ביטוח וחשבון הון בסך מ-610510 - -
יצחק וקנין: מיקי, זה נשמע כמו ביטוח ישיר.
מיקי לוי: - - ל-1275055.
דוד ביטן: מאה אחוז, תודה.
מיקי לוי: נושא חדש.
דוד ביטן: סמוטריץ, בבקשה.
משה גפני: > מי בעד?
מיקי לוי: מצביעים על כל נושא בנפרד.
דוד ביטן: סמוטריץ, תעשה - - -
בצלאל סמוטריץ': אני עכשיו מנמק את זה.
בצלאל סמוטריץ': אני רוצה להסביר לאדוני יושב-הראש.
בצלאל סמוטריץ': מה ששונה - -
אורן אסף חזן: בצלאל, אל תוותר, אני אומר לך - - -
בצלאל סמוטריץ': - - מה ששונה זה היחס - -
דוד ביטן: אורן, אל תפריע.
בצלאל סמוטריץ': ארבל, אני מבקש שתקשיבי כי את צריכה להגיד אם זה נושא חדש או לא.
בצלאל סמוטריץ': - - מה ששונה זה בעצם היחס בין התקציב השוטף, הרגיל, לבין הפיתוח.
בצלאל סמוטריץ': צריך לדעת, כאשר הממשלה אישרה בהצעת החוק הממשלתית את התקציב, את המספרים כפי שהם היו, היא קבעה באופן דווקני את היחס.
בצלאל סמוטריץ': כמו כל משק בית, אתה אצלך בבית, אתה מחליט כמה אתה מוציא על השוטף וכמה אתה משקיע בפיתוח.
בצלאל סמוטריץ': נניח שאתה רוצה לעשות מרפסת חדשה, אבל אתה צריך להשקיע בשוטף, אתה לא יכול עשות - - -
דוד ביטן: בגלל עמונה אתה יודע כמה עולה לעשות מרפסת וכמה לעשות בית?
דוד ביטן: אני רואה שיש לך ידע אישי.
בצלאל סמוטריץ': אדוני יושב-הראש, אני מביא פה טיעון רציני ואת מזלזל.
דוד ביטן: אני שואל אותך מאיפה הידע?
דוד ביטן: הידע האישי מאיפה?
בצלאל סמוטריץ': אני חושב שהממשלה אישרה באופן דווקני את היחס בין התקציב הרגיל לתקציב הפיתוח.
בצלאל סמוטריץ': ככה מתנהלת מדינה נורמלית.
משה גפני: > זה נושא חדש.
בצלאל סמוטריץ': כאשר אתה רוצה לשנות את היחס הזה, בעיני זו הפקרות תקציבית מהמעלה הראשונה.
בצלאל סמוטריץ': כי כשאתה משקיע – מה קורה פה?
בצלאל סמוטריץ': אנחנו מבזבזים פה יותר על שוטף - - -
משה גפני: > אדוני - - -
בצלאל סמוטריץ': רגע, תקשיב רגע.
בצלאל סמוטריץ': לא, זה לא המהות.
בצלאל סמוטריץ': מה שעושים פה עכשיו זה מבזבזים – אתה שומע ביטן?
בצלאל סמוטריץ': – מבזבזים יותר עכשיו על השוטף על חשבון הפיתוח.
בצלאל סמוטריץ': זו השקעה לטווח קצר על חשבון השקעה לטווח ארוך.
בצלאל סמוטריץ': זה סופר נושא חדש.
בצלאל סמוטריץ': זה לא מה שהתכוונה הממשלה.
דוד ביטן: הטיעון נחמד אבל אני אומר לך - - -
בצלאל סמוטריץ': אני מבקש חוות דעת של היועצת המשפטית, האם זה נושא חדש.
דוד ביטן: מדובר בנושא חדש.
דוד ביטן: הנושא הוא אותו נושא רק שינו את המספר.
בצלאל סמוטריץ': אני מסביר לך שהיחס בין ההשקעה השוטפת - - -
דוד ביטן: מי - - -
בצלאל סמוטריץ': אני רוצה חוות דעת של היועצת המשפטית.
<ארבל אסטרחן: זה לא נושא חדש.
דוד ביטן: האם אני יכול, לאור זה שאני כבר מבין שיטרטרו אותי עם נושאים חדשים על שינוי במספרים, האם אני יכול לתת הנחייה עכשיו לוועדת הכספים, ועדת הכנסת תיתן הנחייה לוועדת הכספים, ששינוי במספרים הוא לא נושא חדש?
דוד ביטן: האם אפשר לטעון את זה?
מיקי לוי: אדוני, מספרי כוח אדם ששונו זה נושא חדש.
אוסאמה סעדי: אתה עכשיו משנה את התקנון?
אוסאמה סעדי: זה שינוי של התקנון, אתה לא יכול עשות את זה.
דוד ביטן: - - - מחזירים אותי כל יום לפה.
<ארבל אסטרחן: נושא חדש נבחן מהותית.
<ארבל אסטרחן: כמו שאמרתי - - -
דוד ביטן: נו, אז מה מהותי פה?
דוד ביטן: אותו נושא נשאר.
דוד ביטן: כתוב אותו נושא, רק שיניתי - - -
אוסאמה סעדי: אתה לא יכול להחליט מראש - - -
בצלאל סמוטריץ': אבל זה ששינית מספר, זה היחס בין השוטף לבין התשתיות, בין השקעה לפיתוח.
<ארבל אסטרחן: - - - כמו שאי אפשר למנוע - - -
דוד ביטן: מי שבעד נושא חדש - - -
משה גפני: > כן, מי שבעד נושא חדש.
מרב מיכאלי: מי שבעד נושא חדש.
דוד ביטן: מי שבעד נושא חדש שירים את ידו.
מרב מיכאלי: אנחנו 3 אצבעות.
דוד ביטן: רק 2 מצביעים אצלכם.
<אתי בן יוסף: יוסי, אתה לא מצביע.
מרב מיכאלי: לנו יש 3 מקומות.
אורן אסף חזן: יוסי אומרים לא, אז הוא מצביע ככה.
אורן אסף חזן: לא שתי ידיים.
אורן אסף חזן: אמרו לי - - -
דוד ביטן: מנו הצביע?
מרב מיכאלי: מנו הצביע?
מרב מיכאלי: אז אנחנו 3 בעד.
משה גפני: > - - - אתם לא יודעים לספור - - -
דוד ביטן: מי נגד, ירים את ידו.
דוד ביטן: תרים אורן.
דוד ביטן: אורן, תרים, מה אתה - - - תרים את היד.
אורן אסף חזן: כמה שווה היד שלי?
אוסאמה סעדי: כמה יש לליכוד?
<אתי בן יוסף: 9.
מיקי לוי: 8.
מיקי לוי: איך הגעת ל-9?
מיקי לוי: בעד טענת נושא חדש – מיעוט
מיקי לוי: נמנעים – אין
דוד ביטן: 7, 9.
דוד ביטן: זה לגבי ההצעה שלו.
בצלאל סמוטריץ': רביזיה.
דוד ביטן: זה לגבי ההצעה שלך.
<קריאות: די, סמוטריץ.
דוד ביטן: סמוטריץ - - - אל תקרה לי דוד ביטן, בסדר?
דוד ביטן: אתה חושב שאתה נולדת - - - חוכמות - - -
בצלאל סמוטריץ': עמונה זה לא קואליציוני.
בצלאל סמוטריץ': הוא לא קואליציוני, הוא לא הונח שולחן - - -
דוד ביטן: עכשיו לגבי סמוטריץ, מי שבעד הטענה של סמוטריץ לנושא חדש, ירים את ידו.
מרב מיכאלי: מנו, נו.
דוד ביטן: מי נגד - - -
יהודה גליק: אורן, תרים.
יהודה גליק: אורן.
דוד ביטן: תרים את היד, נו כבר.
דוד ביטן: תרים.
אורן אסף חזן: יש ריח מבית השחי.
אורן אסף חזן: לא רוצה להרים.
דוד ביטן: תרים את היד.
דוד ביטן: מה, אתה רוצה להוציא לי את הקול היום?
דוד ביטן: בשעה 11:30 רביזיה.
מרב מיכאלי: כמה זה היה?
מרב מיכאלי: מה הייתה התוצאה, אתי?
מיקי לוי: 5(א).
מרב מיכאלי: אורן לא הצביע.
מרב מיכאלי: מה הייתה התוצאה?
מיקי לוי: על 5(א) הגשתי גם נושא חדש.
משה גפני: > יאללה, תצביע.
משה גפני: > הוא הגיש על 5(א).
מיקי לוי: 5(א), 7(א).
דוד ביטן: הצבענו עכשיו, מה אתה רוצה?
מיקי לוי: הגשתי - -
דוד ביטן: הצבעת על הכול.
מיקי לוי: - - נושא חדש.
דוד ביטן: אז הצבענו.
מיקי לוי: לא - - - יש נושאים, סעיפים.
דוד ביטן: צריך להצביע כל פעם מחדש?
דוד ביטן: אז עשינו הכול גלובלי.
מיקי לוי: אין דבר כזה.
מיקי לוי: זה לא לפי - - -
דוד ביטן: טוב, הוא מסכים.
דוד ביטן: טען את הטענות.
מיקי לוי: 5(א) – שיא כוח אדם לשנת הכספים 2017, הממשלה אינה ממלאה את ייעודה, מוותרת - - -
דוד ביטן: אורן, בוא הנה.
דוד ביטן: שב לידי.
אורן אסף חזן: בתור עורך דין שלך?
דוד ביטן: כן, בוא.
אורן אסף חזן: או שבתור מזכירה?
דוד ביטן: בוא כבר - - -
אורן אסף חזן: אם הייתי אופוזיציה, כבר הייתה מתפקרת הממשלה.
אלעזר שטרן: חזן, חזן, ב-5 מיליון קנו אותך?
יהודה גליק: אורן, אתה לא חושב שאתה לא אופוזיציה - - -
אורן אסף חזן: יש פה אנשים שקונים דינר בארצות הברית - - -
יהודה גליק: אורן, אני לא יודע אם אתה אופוזיציה או לא, אבל קואליציה אתה בטוח לא.
אלעזר שטרן: אורן, בשביל 5 מיליון לא הייתי יושב - - -
מיקי לוי: הממשלה מצמצמת את מספר המשרות המתוכנן מ-94,419 ל-93,999 ובכך תורמת לאבטלה במדינת ישראל.
דוד ביטן: מי בעד שזה יהיה נושא חדש, ירים את ידו.
אלעזר שטרן: גפני, איפה הזמנים של ג'ומס שחילקו בצורה מסודרת, לא ככה?
דוד ביטן: מי נגד נושא חדש, ירים את ידו.
דוד ביטן: זה לא עבר.
דוד ביטן: דבר על עוד נושא.
מיקי לוי: הנושא הבא - - -
אלעזר שטרן: כמה אנחנו בוועדה?
<אתי בן יוסף: 17 חברים.
אלעזר שטרן: יש עתיד?
דוד ביטן: אחד.
מיקי לוי: הממשלה, בסעיף 7(א) בתקציב ההוצאה לשנת הכספים 2018 קבעה בתחילה 333107 – אני מתנצל, זו טעות שלי.
מיקי לוי: אין שינוי.
דוד ביטן: אין שיוני, אז מה אתה רוצה?
עודד פורר: הוא רוצה לטעון נושא ישן.
מיקי לוי: אני בא ביושרה ואומר - - -
דוד ביטן: עכשיו יש לי אליך, איך העזת להגיד נושא חדש כשאין שינוי?
אורן אסף חזן: אני אסביר לך: הוא פינטז על המיליונים אז הוא התבלבל.
דוד ביטן: מה ההסבר שלך למה שהוא אומר?
מיקי לוי: רגע.
מיקי לוי: 10(א), שיא כוח אדם לשנת הכספים 2018, כמו השיא הקודם, הממשלה רשאית בשנת הכספים 2018 למלא משרות עד לשיא כוח אדם, בהתחלה היה רשום 94,912 משרות, אדוני - - -
מיקי לוי: הממשלה נקבע שהיא רשאית ב-2018 למלא משרות עד לשיא כוח אדם של 94,912 – אדוני, תשומת לבך, אדוני, זה חשוב.
מיקי לוי: כי הממשלה צמצמה ב-79 משרות את ההנחה הראשונה שלה וקבעה 94,491 משרות.
דוד ביטן: מי שבעד נושא חדש, ירים את ידו.
דוד ביטן: למה אתה קורא לו?
דוד ביטן: אתה - - -
דוד ביטן: חבר שלי, מה אני לא - - - בצלאל, תרים יד.
דוד ביטן: אתה רוצה לעשות לנו בלגנים?
דוד ביטן: אל תקרא - - -
יהודה גליק: אמרת שאתה לא אופוזיציה.
אורן אסף חזן: חבר שלי.
אורן אסף חזן: הוא גם בקואליציה.
דוד ביטן: לא עבר.
אורלי לוי אבקסיס: יש לי הערה.
אורלי לוי אבקסיס: איך יושב-ראש הקואליציה קיבל 43 מיליון ₪ ומיקי זוהר קיבל 40 מיליון ₪?
אורלי לוי אבקסיס: מה ההבדל ביניכם?
אורלי לוי אבקסיס: 3 מיליון ₪?
אורן אסף חזן: אחד זה לגובה, אחד זה לרוחב, זה ההבדל.
דוד ביטן: ההבדל בינינו הוא 900 מיליון, אבל הפעם ויתרתי - - -
עודד פורר: ההבדל ביניכם 30 קילו.
דוד ביטן: עוד 10 שנים אנחנו נקבל - - -
אלעזר שטרן: זה מעליב.
דוד ביטן: יש לך עוד משהו?
דוד ביטן: רביזיה בשעה 23:30.
דוד ביטן: סמוטריץ פה?
משה גפני: לא פה.
דוד ביטן: הרביזיה שלו מבוטלת, גברתי היועצת המשפטית, נכון?
משה גפני: > כן.
דוד ביטן: מבוטלת.
דוד ביטן: מיקי לוי איפה?
משה גפני: > לא פה.
דוד ביטן: לא פה?
דוד ביטן: הרביזיה מבוטלת.
משה גפני: > תודה רבה.
<ארבל אסטרחן: הרביזיה נדחתה.
דוד ביטן: בכל הנושאים שהם הגישו.
עודד פורר: אפשר גם קדימה?
עודד פורר: למפרע?
דוד ביטן: קדימה, מיקי.
משה גפני: > בבקשה.
משה גפני: הוא ביקש רביזיה, תצביע.
דוד ביטן: מיקי, כמה רביזיות ביקשת?
מיקי לוי: שתיים.
דוד ביטן: אתה מוכן לדבר על שתיהן ביחד?
משה גפני: > לא, לא לדבר.
משה גפני: ברביזיות לא מדברים.
דוד ביטן: אני אתן לו דקה.
<ארבל אסטרחן: - - - לתת לו לנמק.
דוד ביטן: אני נוהג שונה.
<אתי בן יוסף: תעמוד על זכותו.
משה גפני: > בבקשה, בבקשה, בכבוד.
מיקי לוי: אחרי הטיעונים שטענתי לפני כן, גם בנושא כוח אדם שהממשלה צמצמה את מספר העובדים - - -
דוד ביטן: אתה לא יכול לחזור עוד פעם.
דוד ביטן: תגיד למה לדעתך צריך לאשר.
מיקי לוי: הנה, אני אומר.
מיקי לוי: בכדי שזה לא יתרום לאנשים שאינם עובדים - -
מיקי לוי: - - צריך להצביע בעדי.
דוד ביטן: מי בעד הרביזיה הראשונה, ירים את ידו.
דוד ביטן: ארבעה.
דוד ביטן: בעד הרביזיה הראשונה– מיעוט
דוד ביטן: רביזיה שנייה.
דוד ביטן: מי נגד הרביזיה, ירים את ידו.
דוד ביטן: בעד הרביזיה השנייה – מיעוט
דוד ביטן: לא עברה הרביזיה.
יואב קיש: לפני כמה שעות פנה אלי יושב ראש הכנסת, והעביר לי בקשה דחופה של היועץ המשפטי לממשלה לקיים את הדיון הזה כאן, על מנת לדון ולהצביע על נטילת החסינות מחבר הכנסת באסל גטאס עקב חשדות חמורים שהתבססו עוד יותר לאחר חקירתו והצורך הדחוף למעצר וחיפוש.
יואב קיש: אני רוצה לומר שאני רואה במעשיו של חבר הכנסת גטאס פיגוע ממש, קודם כל נגד הציבור הערבי בישראל, שהוא אמור להיות נציגו.
יואב קיש: מדובר על פגיעה אנושה בעמדה המוסרית, שמצדיקה את חסינות חברי הכנסת.
יואב קיש: חסינות שנוצלה בצורה גסה על ידי חבר כנסת דורשת טיפול מידי.
יואב קיש: הדיון הזה הוא דיון ערכי, הוא מהווה תקדים לכנסת.
יואב קיש: אני מציין פה לכל חברי הכנסת, שכל החלטה שנקבל בנושא, יהיו לה השלכות רבות.
יואב קיש: מצד אחד, עומד בפנינו כלי החסינות שחשוב מאין כמותו לדמוקרטיה הישראלית, ומהצד השני, לנו חברי הכנסת יש חובה מוסרית עליונה להעביר את המסר שאנחנו מתנערים מכל שימוש זדוני בכלי זה.
יואב קיש: לא ניתן שכלי זה ינוצל על מנת לפגוע בביטחון ישראל.
יואב קיש: אני מקווה שבתום הדיון וההצבעה יידע כל חבר כנסת, כי חסינותו איננה כלי לפגיעה בדמוקרטיה הישראלית.
יואב קיש: אני מודיע כאן, שלא אתן לאף אחד לנצל את הדיון הזה כדי להתנגח בציבור שלם.
יואב קיש: אני לא אתן שהדיון הזה יהפוך להיות בושה לכנסת, וזאת מעבר לבושה הקיימת בכך שהדיון הזה, אנחנו מתכנסים אליו.
יואב קיש: מי שיפריע, אני אוציא אותו אחרי שלוש קריאות מהירות במיוחד, נשמור על תרבות דיון.
יואב קיש: אני מבקש לציין, שמכיוון שאנחנו בדיוני תקציב, הזמן קצר, ולכן רשות הדיבור תינתן ראשית לחברי הוועדה עצמה – זה לא יהיה רק לפי הרישום, זה יהיה קודם כל חברי הוועדה עצמה.
יואב קיש: רק אם יהיה זמן נוסף, שאר חברי הכנסת יקבלו רשות דיבור.
יואב קיש: אנחנו ניתן שתי דקות דיבור למי שתומך בבקשה, ומי שמתנגד לבקשה, יקבל ארבע דקות.
יואב קיש: אני מדגיש בהערה מיוחדת לחברי הוועדה ולאלה שמשתתפים פה בדיון, שבניגוד לדיונים אחרים, הדיון הזה הוגדר בתקנון, שרק חבר ועדה שהיה נוכח ביותר מחצי הזמן של הדיון, זאת אומרת 45 דקות, רק הוא יהיה רשאי להצביע.
יואב קיש: זה אומר שאם חבר כנסת קם ויוצא מהדיון ומגיע בסוף להצבעה, הוא לא יהיה רשאי להצביע.
יואב קיש: אתי מנהלת הוועדה עורכת רישום על היציאה והחזרה של חברי הכנסת.
יואב קיש: צוות הוועדה פשוט רושם את זמן הכניסה והיציאה.
יואב קיש: יתחיל היועץ המשפטי של הכנסת איל ינון להציג את המעטפת המשפטית.
יואב קיש: מכיוון שחבר הכנסת גטאס בחר שלא להופיע בפני ועדה זו ולא להציג וגם לא לשלוח נציג מטעמו, כמובן גם לזה יתייחס עורך הדין.
יואב קיש: בהמשך, ימשיך עורך דין רז נזרי, המשנה ליועץ המשפטי לממשלה, ויציג את נימוקי הממשלה, ולאחר מכן הדיון ייפתח לחברי הוועדה.
יואב קיש: בבקשה, עורך דין איל ינון.
איל ינון: כבוד היושב ראש, חברי הוועדה הנכבדים, מונחת בפניכם בקשת היועץ המשפטי לממשלה לשלילת חסינות של חבר הכנסת באסל גטאס מפני חיפוש ומעצר.
איל ינון: בפתח הדיון אבקש להציג בפניכם את מסגרת הדיון, את סמכותה של ועדת הכנסת, ואת הכללים הדיוניים המיוחדים החלים כאן.
איל ינון: חוק החסינות מאפשר לכנסת, לפי הצעה של ועדת הכנסת, ליטול מחבר הכנסת חסינויות וזכויות המוענקות לו לפי אותו חוק, כאשר כמובן החסינות המהותית המגינה על מעשים שחבר הכנסת עשה במילוי תפקידו, אותה לא ניתן להסיר.
איל ינון: כידוע, לפני כעשור נעשה תיקון משמעותי בחוק, ומאז כאשר רוצים להעמיד לדין פלילי חבר כנסת, לא צריך יותר ליטול את חסינותו, אלא התהפך הנטל וחבר הכנסת יכול לבקש שהכנסת תקבע לו חסינות מפני העמדה לדין.
איל ינון: מסיבה זו – ואני אומר את זה, כי קיבלתי הרבה פניות היום בעניין הזה – אנחנו לא מדברים היום בדיון שלפנינו על חסינות לצורך העמדה לדין, אלא על סוג אחר של חסינות שמעניק החוק לחברי הכנסת, החסינות מפני חיפוש והחסינות מפני מעצר.
איל ינון: שתי חסינויות אלה ניתנות להסרה בהחלטה של הכנסת לפי הצעה של ועדת הכנסת, ורק היועץ המשפטי לממשלה רשאי לפנות לוועדת הכנסת בעניין נטילת החסינות מפני חיפוש ומעצר.
איל ינון: הבקשה צריכה להיות מוגשת בכתב, בצירוף נימוקים, ליושב-ראש הכנסת והוא מעבירה לוועדת הכנסת, כפי שהדבר נעשה במקרה זה.
איל ינון: כאמור, ההחלטה ליטול חסינות בפני חיפוש ומעצר היא של מליאת הכנסת, וועדת הכנסת היא רק ממליצה לעניין זה.
איל ינון: לעומת זאת, אם ועדת הכנסת תחליט לדחות את בקשת היועץ המשפטי לממשלה ליטול חסינות, החלטתה היא סופית ולא עוברת למליאה.
איל ינון: יש לזכור כי מאחר שמדובר בזכויות שרואים אותן כשייכות לכנסת כמוסד ולא רק לחברי הכנסת כפרטים ולאור העובדה שנטילתם היא בעלת השפעה החורגת מתחומי הכנסת, חבר הכנסת אינו יכול לוותר על זכויות אלה, ואפילו אחרי שהוא מסכים על נטילתן צריכה להתקבל החלטה של ועדת הכנסת בעניין.
איל ינון: בדיוניה בעניינים אלה יושבת ועדת הכנסת כגוף מעין שיפוטי.
איל ינון: חלים על הוועדה כללי דיון מיוחדים.
איל ינון: לחבר הכנסת שעניינו נדון בוועדה יש זכות להשמיע את דברו ולשם כך הוא רשאי להיות מיוצג על ידי עורך דין או על ידי חבר כנסת אחר.
איל ינון: אנחנו הודענו לחבר הכנסת גטאס על קיום הדיון אתמול בסביבות השעה 11:30.
איל ינון: אני שוחחתי עם עורך הדין שלו והבוקר שוחחתי גם איתו וגם עם עורך הדין שלו.
איל ינון: חבר הכנסת גטאס פנה אליי והשיג על מועד הדיון וטען שהוא לא מאפשר לו היערכות מספקת.
איל ינון: אולי דווקא בגלל שהוא לא נמצא, אני אקריא את מכתבו ליושב-ראש ועדת הכנסת ואליי: "להלן התייחסותי להזמנה.
איל ינון: ההזמנה התקבלה אצלי רק כשעתיים לפני הדיון האמור, זאת בטרם הוגשה הבקשה על ידי היועץ המשפטי לממשלה ובטרם ראיתי את הבקשה ונימוקיה.
יואב קיש: סליחה שאני מפריע, אבל זה היה כשהדיון נקבע ל-12:30, ולכן הוא ב-14:00.
איל ינון: כן, נכון.
איל ינון: "הבקשה של היועץ התקבלה אצלי בשעה 10:45, רק כשעה וחצי לפני מועד הדיון.
איל ינון: מדובר בהליך לא סביר לפיו נקבע דיון בבקשה בטרם קבלת הבקשה גופא ובטרם מתן הזדמנות נאותה וזמן סביר לעיין בה וללמוד את נימוקיה.
איל ינון: מתחילת הפרשה המשטרה ורשויות אכיפת החוק רומסות את זכויותיי ומונעות ממני ניהול הליך הוגן ומכובד, על ידי הדלפת פרטי החשדות באופן לא הוגן ומגמתי, שאפשר לכלי התקשורת ולפוליטיקאים, לרבות לחברי ועדת הכנסת, להתחיל במסע רדיפה בבית משפט שדה שנוהל נגדי במשך 72 השעות שעברו.
איל ינון: כל זאת בטרם הוזמנתי לחקירה ובטרם נחקרתי.
איל ינון: גם לאחר שהתייצבתי לחקירה כמקובל ועניתי על כל השאלות של החוקרים במשך ארבע שעות, המשיכה המשטרה לנהל את הפרשה באמצעות כלי התקשורת ובאמצעות מתן אפשרות להכפשות, תוך פגיעה בכבודי ובזכותי להליך הוגן.
איל ינון: ללא קשר לתוכנה של בקשת היועץ, שאינני מקבל, ולאור התנהלות זו, הן של רשויות אכיפת החוק והן של ועדת הכנסת, ולאור זאת שאני מודע לעובדה שהדיון שיתקיים היום אינו אלא דיון פוליטי שתוצאותיו ידועות מראש, אני מודיע לכם בזאת כי לא אתייצב לדיון.
איל ינון: אין בהודעה זו משום ויתור על כל זכות העומדת לי כחבר כנסת, לרבות חסינות בכל עת ובכל שלב".
איל ינון: אני כבר השבתי לחבר הכנסת גטאס על המכתב אבל מפאת קוצר הזמן אני לא איכנס לפרטי התשובה שהשבתי לו.
איל ינון: אני רק אציין שלמרות החלטתו להיעדר ולאור דחיפות הנושא כפי שהוצגה על ידי היועץ המשפטי לממשלה, חשבתי שאין מקום לדחות את קיום הדיון.
איל ינון: עוד לעניין הכללים המיוחדים בדיון זה, כפי שאמר היושב-ראש, רשאי להשתתף בהצבעה רק חבר כנסת שהשתתף בלפחות מחצית ממשך הדיון.
איל ינון: מנהלת הוועדה תקיים רישום מדויק של הנוכחות בישיבה.
איל ינון: למרות שהדיונים בנטילת זכויות של חברי כנסת או נטילת חסינות אינם נעשים כאן כדבר שבשגרה, היו לכך מספר תקדימים.
איל ינון: מפאת קוצר הזמן אני לא אמנה את כולם, רק אומר שאנחנו מצאנו תקדים אחד לנטילת החסינות מפני המעצר ומפי חיפוש.
איל ינון: זה היה ב-1985, לגבי חבר הכנסת מוחמד מיעארי, בעקבות השתתפותו בעצרת זיכרון לזכרו של פאהד קוואסמה בירושלים – על ידי ועדת הכנסת, לא ביוזמת היועץ המשפטי לממשלה.
איל ינון: אז אפשר היה שזה יהיה ביוזמת חברי הכנסת ובעקבות הפרשה הזאת החוק תוקן וראש היועץ המשפטי לממשלה יכול לבקש את זה, אבל אז חברי כנסת ביקשו להסיר את חסינותו של חבר הכנסת מיעארי מפני חיפוש ומעצר, ובית המשפט העליון ביטל את החלטת ועדת הכנסת לשלול את החסינות של מוחמד מיעארי מפני מעצר וחיפוש.
איל ינון: בפסק דיו ארוך, בדעת רוב של שלושה שופטים מול שניים, נקבעו העקרונות השונים שצריכים להנחות את הוועדה ואת הכנסת בדיונים האלה.
איל ינון: אבקש להזכיר את הנקודות המרכזיות שהן בעצם המתווה של שיקול הדעת שאתם צריכים להפעיל.
איל ינון: כפי שנאמר קודם, סמכותה של ועדת הכנסת בעניין זה היא סמכות מעין שיפוטית ועליה לנקוט זהירות יתר בהפעלת סמכויותיה, הנתונות אף לביקורת שיפוטית מחמירה יותר מהרגיל.
איל ינון: בבואה של ועדת הכנסת ליטול זכות מחבר כנסת, עליה לבחון את קיומה של תשתית ראייתי הולמת.
איל ינון: אני חוזר: תשתית ראייתית הולמת, הכוללת גם נתונים עובדתיים המצדיקים את נטילת החסינויות.
איל ינון: הודגש בפסק הדין כי החסינות לא הוענקה לחבר הכנסת כפרס ואין ליטול אותה ממנו כעונש.
איל ינון: כלומר, היא אינה זירה נוספת להענשתו של חבר הכנסת בשל המעשים שהתבצעו בעבר.
איל ינון: נטילת החסינויות מוצדקת רק אם הוועדה משתכנעת כי נטילת החסינות מועילה באופן משמעותי לקידום החקירה בהווה ובמבט צופה פני העתיד, וכי החסינויות שאותן מבקשים להסיר מנוצלות לרעה באופן הפוגע בחקירה.
איל ינון: לבסוף, באיזון הכולל הוועדה צריכה להשתכנע כי הצורך בנטילת החסינויות עולה על הנזק שבנטילה.
יואב קיש: אני רוצה לציין שאנחנו נקיים פה הצבעה אחת או שתיים.
יואב קיש: אנחנו נעשה קודם כול הצבעה על ההחלטה על הסרת החסינות, ובמידה שההחלטה הזאת תתקבל אנחנו מיד נלך להצבעה על בקשת היושב-ראש לקיים דיון מיוחד בעניין הזה מחר.
יואב קיש: אנחנו נקריא את הבקשה ונצביע עליה.
יואב קיש: זאת אומרת שאחרי ההצבעה יש עוד הצבעה, ואני מבקש שאם היא תעבור, לא להתפזר.
יואב קיש: אנחנו נעבור עכשיו להתייחסות של המשנה ליועץ המשפטי לממשלה, עורך דין רז נזרי.
יואב קיש: דרך אגב, המכתב של היועץ הופץ גם במייל וגם אמור להיות לכם על השולחן.
<רז נזרי: צהריים טובים, רבותיי חברי הכנסת.
<רז נזרי: מעבר לפנייה של היועץ המשפטי לממשלה אני אציג בפניכם את עיקרי החשדות שיש לנו כאן ועיקרי הנימוקים לכך שאנחנו מבקשים מהכנסת שתסיר את החסינויות שנוגעות לעניין החיפוש והמעצר.
<רז נזרי: לפני כן אני אקדים ואומר, כפי שאמר היועץ המשפטי לכנסת, שהבקשה כאן היא חריגה.
<רז נזרי: גם אנחנו לא מצאנו דוגמה נוספת מעבר לדוגמה משנת 1985, כלומר מעל 31 שנה אחורה.
<רז נזרי: אבל גם הדוגמה הזאת היא לא כמו שלנו, כי שם זו הייתה פנייה של חבר כנסת שביקש להסיר חסינות ואילו כאן, לראשונה, היועץ המשפטי לממשלה מבקש להסיר חסינות, תוך כדי הליך חקירה.
<רז נזרי: היו מקרים בעבר שביקשנו להסיר חסינות בפני העמדה לדין לאחר שהוחלט על הגשת כתב אישום, ובינתיים החוק שונה בהקשר הזה.
<רז נזרי: אבל זו למעשה בקשה ראשונה שאנחנו מכירים, שבה מתבקשת הכנסת להסיר חסינות מפני מעצר ומפני חיפוש.
<רז נזרי: ואכן הבקשה חריגה ביותר.
<רז נזרי: אבל צריך לומר שהבקשה אמנם חריגה ביותר אבל גם הסיטואציה והנסיבות הן חריגות לא פחות.
<רז נזרי: הסיטואציה שבה אנחנו נמצאים היא סיטואציה חריגה ביותר.
<רז נזרי: כפי שנציג בפניכם, יש כאן בעינינו תשתית ראייתי מוצקה לחשדות.
<רז נזרי: המשטרה, שחוקרת את העניין, מנסה להשלים את החקירה, שעוד לא הושלמה, והמשטרה סבורה – וגם היועץ המשפטי סבור כך, לאחר שבחן זאת – שכדי שניתן יהיה להשלים את החקירה ולקבל את מלוא התמונה צריך להסיר את שתי העכבות הללו, החסינות בפני מעצר והחסינות בפני חיפוש, כדי שניתן יהיה לעשות פעולות חקירה כאלה ואחרות כדי להגיע למיצוי החקירה ולקבל החלטה האם להעמיד לדין את חבר הכנסת גטאס.
<רז נזרי: המסגרת המשפטית הוצגה בפניכם ואני לא אחזור עליה.
<רז נזרי: אנחנו מבקשים למעשה להסיר שני סוגי חסינויות: חסינות מפני מעצר וחסינות מפני חיפוש.
<רז נזרי: אני רק רוצה לומר, בעקבות שאלות שנשאלתי תוך כדי, שזה לא בהכרח שאם תוסר החסינות מפני מעצר אז מיד יעצרו את חבר הכנסת גטאס.
<רז נזרי: זה כן אומר שהמגבלה שיש, הן מפני מעצר והן מפני נקיטת הליכים משפטיים שונים שעניינים חלופות מעצר, למשל מגבלות כאלה ואחרות, ערבויות כאלה ואחרות, או מעצר בית, שהן סמכויות שניתן לנקוט וכדבר שבשגרה המשטרה נוקטת בסוג העבירות הללו – אלה סמכויות שניתן יהיה לנקוט בהן רק לאחר שתוסר החסינות הבסיסית.
<רז נזרי: כי כל עוד יש חסינות בפני מעצר לא ניתן גם לנקוט את הפעולות הנוספות שעניינן חלופות מעצר.
<רז נזרי: כנ"ל גם לגבי חיפוש: כל עוד קיימת החסינות בפני חיפוש, לא ניתן לנקוט פעולות מסוימות שהמשטרה תרצה אולי לנקוט בהמשך הדרך, כאשר המגבלה הזאת עומדת.
<רז נזרי: ומכאן הבקשה שלנו.
<רז נזרי: אני אציג בפניכם את התשתית הראייתית שנדרשת כדי שהוועדה תוכל לשקול ולראות האם אכן אנחנו במצב שיש הצדקה לדבר הזה.
<רז נזרי: לא ארד לכל הפרטים, חלקם נמצאים בפניה, אבל אני ארצה להדגיש מספר נקודות.
<רז נזרי: מטבע הדברים אני גם לא אפרט הכול, מאחר שהחקירה, כמו שאמרתי, עדיין בעיצומה.
<רז נזרי: חבר הכנסת גטאס הגיע ביום ראשון האחרון ב-18 לדצמבר לביקור.
<רז נזרי: הביקור תואם מראש כמקובל, כפי שגם היה בעבר.
<רז נזרי: הוא ביקר שני אסירים, הוא ביקש וקיבל אישור לבקר שני אסירים, אסיר אחד ואליד דקה, שפוט למאסר עולם בגין רצח החייל משה תמם ז"ל ואסיר שני באסל בזרה ששפוט ל-15 שנות מאסר בגין עבירות ביטחון.
<רז נזרי: לנו, לרשויות הביטחון, היה מידע מודיעיני מוקדם שהעלה חשד שבמסגרת הביקור הזה חבר הכנסת גטאס מתכוון להעביר מכשירי טלפון כאלה ואחרים לידי האסירים הביטחוניים.
<רז נזרי: בעקבות המידע המוקדם הזה, אני מציין את זה אגב הטענה של רמיסת הזכויות שנאמרה כאן במכתב, הדבר הזה נבחן על-ידינו.
<רז נזרי: היועץ המשפטי לממשלה קיים דיון בשבוע שעבר, עוד לפני הביקור ביום ראשון, בעקבות המידע המוקדם שהגיע ודנו באפשרויות שונות שעלו, בקשות שונות שעלו במשטרה, איך האם וכיצד ניתן לתעד את אותו מפגש כדי שניתן יהיה להוכיח בבוא העת אם אכן מר גטאס יעשה את מה שהמידע המודיעיני העלה חשד שהוא מתכוון לעשות.